钦定古今图书集成/明伦汇编/氏族典/第303卷 > 梁璟
## 钦定古今图书集成/明伦汇编/氏族典/第303卷 > 梁璟

按《明外史梁璟传》：“璟字廷美，崞县人。举天顺末进士，
授兵科给事中。成化时，屡迁都给事中，奏请起致仕
尚书王竑、李秉，而斥都御史王越及宫闱隐事，被挞
文华殿。九载秩满，擢陕西左参政。内艰，服阕，还原任，
历左右布政使。先后在陕十五年，多政绩。孝宗嗣位，
迁右副都御史，巡抚湖广。弘治二年，外艰，服除，再抚”
四川。七年召拜南京吏部右侍郎。久之，就进户部尚
书。致仕归，卒。